Legebiltzarreko Erregelamenduko 114.1 artikuluan ezarritakoa betez, agintzen dut Nafarroako Parlamentuko Aldizkari Ofizialean argitara dadin Alberto Catalán Higueras jaunak egindako galderaren erantzuna, Foru Diputazioak emana, Hezkuntza Departamentuko Deialdien Atalburutzari buruzkoa. Galdera 2018ko azaroaren 2ko 131. Nafarroako Parlamentuko Aldizkari Ofizialean argitaratu zen.

Iruñean, 2018ko azaroaren 20an

Lehendakaria: Ainhoa Aznárez Igarza

ERANTZUNA

Unión del Pueblo Navarro talde parlamentarioari (UPN) atxikitako foru parlamentari Alberto Catalán Higueras jaunak idatziz erantzuteko galdera egin du (9-18/PES-00231). Hauxe da Nafarroako Hezkuntzako kontseilariaren erantzuna:

Giza Baliabideen Zerbitzuko Deialdien Ataleko burutza betetzen zuen pertsonak dimisioa eman zuen arrazoi pertsonalengatik, atal horretan zegoen lan-zama zela eta.

Legegintzaldian zehar, Deialdien Ataleko burutzak honako aldaketa hauek izan ditu (data eta arrazoiak aipatzen dira):

– Beatriz Ayerra Gamboak kargua utzi zuen, berak eskatuta (urriaren 21eko 114/2016 FA), eta Funtzio Publikoko Zuzendaritza Nagusiko ataleko burutza bat betetzera joan zen.

– Iñigo Arrizubieta Balerdi izendatu zen ataleko burutzarako (urtarrilaren 9ko 1/2017 FA).

– Iñigo Arrizubieta Balerdik ataleko burutzaren kargua utzi zuen, berak eskatuta (iraila 1eko 80/2017 FA).

– Francisco Javier Iglesias Álvarez izendatu zen ataleko burutzarako (urria 2ko 88/2017 FA).

– Francisco Javier Iglesias Álvarezek kargua utzi eta Giza Baliabideen Zerbitzuko zuzendari izatera pasa zen (azaroaren 8ko 99/2017 FA).

– Beatriz García El Busto izendatu zen ataleko burutzarako (martxoaren 2ko 22/2018 FA).

– Beatriz García el Bustok ataleko burutzaren kargua utzi zuen, berak eskatuta (urriaren 10eko 98/2018 FA).

Iruñean, 2018ko azaroaren 20an.

Hezkuntzako kontseilaria eta Gobernuko eleduna: María Solana Arana